ДРУШТВО ЗА РЕОСИГУРАЊЕ П Р Е Д Л О Г

„ДУНАВ РЕ“ а.д.о.

- Скупштина Друштва -

**З А П И С Н И К**

Са 113. редовне седнице Скупштине Друштва, одржане дана 27.04.2023. године, у пословним просторијама Друштва, Београд, Врачар, Булевар краља Александра број 18/1, сала за састанке.

Седница је почела у 13,15 часова.

Члан Извршног одбора, Бојан Маричић је информисао присутне да је листа акционара за ову седницу утврђена на основу Јединствене евиденције акционара Централног регистра, на дан 17.04.2023. године.

Седници су присуствовали: пуномоћник већинског акционара, Компаније „Дунав осигурање“ а.д.о.- 853.905 гласова - Бојан Миладиновић, пуномоћник акционара „Сава неживотно осигурање“ А.Д. Београд -27.310 гласова – Синиша Нишић, пуномоћник акционара „Convest“ А.Д. Нови Сад – збирни рачун – 9.100 гласова – Синиша Нишић, пуномоћник акционара Себић Саше – 5.000 гласова – Себић Игор, пуномоћник акционара „ОTP“ Банка Србија – збирни рачун- 2.442 гласова– Ћурчић Ивица, пуномоћник акционара „Tezoro Broker“ – збирни рачун - 2.316 гласова- Зоран Ђерковић и акционар Душица Пантић – 363 гласова.

Поред наведених пуномоћника акционара, седници су присуствовали и запослени у Друштву: Зорана Пејчић, председник Извршног одбора, Бојан Маричић, члан Извршног одбора, Милица Жарковић, Координатор службе за правне и кадровске послове и Блаженка Рацић, Сарадник за правне послове.

Затим је Бојан Маричић саопштиo податак да од укупно 980.117 гласова, седници Скупштине присуствују представници акционара који заједно располажу са 900.436 гласова што представља 91,87% од укупног броја гласова, те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Бојан Маричић је истакао да свако од присутних акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Присутни пуномоћници акционара и акционар су били сагласни са датом напоменом, тако да је као једини кандидат за прeдседника Скупштине предложен Бојан Миладиновић, пуномоћник Компаније „Дунав осигурање“ а.д.о. Београд.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 900.436 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 113. редовне седнице Скупштине Друштва бира се Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 113. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да су као представници стручне службе за бројање гласова задужене присутне Милица Жарковић и Блаженка Рацић, а за вођење записника задужена је присутна Блаженка Рацић.

С обзиром да није било предлога за измену и допуну предложеног Дневног реда, пуномоћник акционара је једногласно прихватио да се на овој седници размотри следећи:

**ДНЕВНИ РЕД**

1. Избор председника Скупштине
2. Разматрање и усвајање Записника са 112. ванредне седнице Скупштине
3. Разматрање и усвајање Финансијских извештаја и Годишњег извештаја о пословању за 2022. годину са Мишљењем Надзорног одбора
4. Разматрање и усвајање Мишљења овлашћеног актуара о финансијским извештајима и Годишњем извештају о пословању за 2022. годину
5. Разматрање Извештаја ревизора о ревизији финансијских извештаја за 2022. годину, са Предлогом Коментара
6. Предлог Одлуке о расподели добитка оствареног у пословању за 2022. годину
7. Разматрање и усвајање Извештаја о спровођењу политике саосигурања и реосигурања у 2022. години, са Мишљењем овлашћеног актуара
8. Разматрање и усвајање Годишњег Извештаја о раду Интерне ревизије, са Извештајем Надзорног одбора о мерама које су предузете поводом налаза Интерне ревизије у 2022. години
9. Разматрање и усвајање Пословне стратегије Друштва за период од 2023. до 2026. године
10. Разматрање и усвајање Извештаја о раду Надзорног одбора у 2022. години, Извештаја Надзорног одбора у складу са чланом 442. а у вези члана 399. Закона о привредним друштвима, Извештаја у складу са чланом 463а-463в Закона о привредним Друштвима и Информације у складу са чланом 60. Закона о осигурању
11. Предлог одлуке о изменама и допунама Статута
12. Разно

**2.** **Разматрање и усвајање Записника са 112. седнице Скупштине**

Пошто присутни акционари нису имали примедбе на предложени текст Записника са 112. седнице Скупштине, то је на основу члана 29. Пословника о раду, са 898.120 гласова „за“, без гласова „против“ и сa 2.316 гласова „уздржаних“ , Скупштина донела

О Д Л У К У

1. Усваја се, без примедаба, Записник са 112. седнице Скупштине одржане дана 26.12.2022. године у тексту који је достављен у материјалу за седницу.
2. Текст усвојеног Записника чини саставни део ове Одлуке.
3. **Разматрање и усвајање Финансијских извештаја и Годишњег извештаја о пословању за 2022. годину са Мишљењем Надзорног одбора**

Известилац по овој тачки дневног реда била је Зорана Пејчић, која је најпре, предложила да се у оквиру ове тачке разматра и тачка седам дневног реда, с обзиром да се у склопу Извештаја о пословању налази и Извештај о спровођењу политике саосигурања и реосигурања, односно он представља саставни део Извештаја о пословању, а са чиме су се сагласили председник Скупштине и присутни акционари.

Зорана Пејчић је на почетку излагања присутне упознала са основним показатељима Финансијских извештаја и Годишњег извештаја о пословању за 2022. годину. Том приликом је истакла да пословни резултат Друштва износи 594,54 милиона динара, што представља раст од 43,59% у односу на претходну годину. Указала је да је Друштво остварило значајан раст премије од преко 10 милијарди динара, да је укупна актива већа за 12,26% и да је ивестициони портфолио увећан за 10,03%, док је комбиновани рацио већ осму годину за редом испод 85%.

Што се тиче макроекономских показатеља, нагласила је да је упркос свим потешкоћама које је донело време пост пандемије, укључујући и рат у Украјини, затим нестабилну политичку и финансијску ситуацију у целом свету, наше Друштво је и у овој години остварило значајан раст. Томе је допринела лидерска позиција на локалном тржишту, фокус на потребе клијената, кретања у оквиру прихватљивог ризика и одржив начин пословања.

Даље је говорила о територијалној распрострањености Друштва у погледу пословања, при чему је истакла да је број земаља у којима Друштво послује у последње три године стабилан и да бележи промену од 2% у 2022. години. У погледу структуре портфеља, нагласила је да у Друштву традиционално доминирају имовинске врсте осигурања, док је учешће нешто мање у врстама која се односе на одговорност.

Пуномоћник акционара „Сава неживотно осигурање“ А.Д. Београд – Синиша Нишић, упитао је који је разлог да премија реосигурања у погледу аутоодговорности, бележи толики раст у односу на претходну годину, на шта је Зорана Пејчић одговорила, да је реч о стратешком опредељењу Друштва, да продајне активности усмери ка осигурању од аутодговорности, имајући у виду да ова врста осигурања бележи добре техничке резултате у дужим временским серијама, како на територији Републике Србије, тако и на иностраном тржишту, тачније у Јужној Кореји.

Потом се дискусији прикључио, пуномоћник акционара „ОTP“ Банка Србија – збирни рачун - Ћурчић Ивица који је упитао, да ли ће се наставити тренд раста премије реосигурања у погледу осигурања од аутоодговорности, с обзиром да је Народна Банка Србије, одобрила повећање полиса за ову врсту осигурања?

Зорана Пејчић је одговорила да се и у овој години очекује раст, не само у Републици Србији, него и у целом свету.

Пуномоћник акционара „ОTP“ Банка Србија – збирни рачун - Ћурчић Ивица, поставио је неколико питања, од којих се прво односило на прелиминарне резултате које је Друштво остварило у пословању за прва три месеца, док се друго питање односило на разултате које Друштво очекује до краја 2023. године у погледу премије и нето добити.

На постављена питања, Зорана Пејчић је одговорила да су прелиминарни резултати у погледу остварене добити за прва три месеца на задовољавајућем нивоу, али да су јасни резултати у погледу добити, видљиви тек након девет месеци пословања. На крају је истакла да је Друштво у 2023. години планирало нето добит већу за 7,21% у односу 2022. годину.

По завршеном излагању Зоране Пејчић, a на основу члана 31. тачка 10. Статута Друштва (пречишћен текст од 01.04.2022. год.) и Мишљења Надзорног одбора са образложењем са 35. седнице, Скупштина Друштва са 900.436 гласова „за“, без гласова „против“ и „уздржаних“, донела

О Д Л У К У

1. Усвајају се Финансијски извештаји и Годишњи извештај о пословању Друштва за реосигурање “Дунав Ре” а.д.о. за 2022. годину.

2. Утврђују се укупни приходи, укупни расходи и добитак за период 1. јануар – 31. децембар 2022. године и то:

* укупни приходи 15.676.922.635,28 динара
* укупни расходи 15.082.375.335,85 динара
* порески расход периода 105.098.504,00 динара
* добитак од креирања

одложених пореских обавеза 4.997.892,77 динара

* нето добитак 494.446.688,20 динара

1. Распоред добитка остварен у пословању за 2022. годину извршиће се посебном Одлуком Скупштине Друштва.
2. Ова Одлука ступа на снагу даном доношења.
3. **Разматрање и усвајање Мишљења овлашћеног актуара о финансијским извештајима и Годишњем извештају о пословању за 2022. годину**

Известилац по овој тачки дневног реда био је Бојан Маричић који је истакао да су све актуарске позиције и величине позитивне, да су у складу са законом, као и да техничке резерве обезбеђују трајно испуњење свих обавеза Друштва из уговора о реосигурању.

Потом је на основу члана 31. Статута Друштва за реосигурање „Дунав Ре“ а.д.о. (пречишћен текст од 01.04.2022. год.), Скупштина Друштва са 900.436 гласова „за“, без гласова „против“ и „уздржаних“, донела

О Д Л У К У

1. Усваја се Мишљење овлашћеног актуара на Финансијске извештаје и Годишњи

извештај о пословању за 2022. годину, у тексту достављеном у материјалу за

седницу, a који чини саставни ове Одлуке.

1. Ова Одлука ступа на снагу даном доношења.
2. **Разматрање Извештаја ревизора о ревизији финансијских извештаја за 2022. годину, са Предлогом Коментара**

Известилац по овој тачки дневног реда био је Бојан Маричић који је навео да је ревизор дао позитивно мишљење на финансијске извештаје, односно да финансијски извештаји истинито и објективно по свим материјално значајним питањима приказују финансијски положај Друштва као и резултате његовог пословања на дан 31.12.2022. године.

Затим је у складу са чланом 177. и 182. Закона о осигурању и чланом 31. тачка 10. Статута (пречишћен текст од 01.04.2022. год.), Скупштина Друштва, са 900.436 гласова „за“, без гласова „против“ и „уздржаних“, након разматрања Извештаја независног ревизора „KPMG“ д.о.о. – Београд, о извршеној ревизији финансијских извештаја за 2022. годину, дала следећи

К О М Е Н Т А Р

1. Скупштина Друштва за реосигурање “Дунав Ре”, посебно разматрајући објашњења независног ревизора о обиму обављене ревизије и основама на којима су финансијски извештаји “Дунав Ре” а.д.о. сачињени, оценила је да је независни ревизор „KPMG“ д.о.о., ревизију извршио у складу са Законом о рачуноводству, Законом о ревизији, Међународним стандардима ревизије и Одлуком Народне банке Србије о садржини извештаја о обављеној ревизији финансијских извештаја друштва за осигурање/реосигурање.

2. У свом Извештају ревизор констатује да финансијски извештаји “Дунав Ре” а.д.о. истинито и објективно, по свим материјално значајним питањима приказују финансијски положај Друштва на дан 31.12.2022. године, као и резултате његовог пословања, промене на капиталу и токове готовине за годину која се завршава на тај дан, у складу са рачуноводственим прописима Републике Србије и рачуноводственим политикама Друштва.

3.Скупштина Друштва, усваја у целости Извештај о обављеној ревизији финансијских извештаја за 2022. годину

4. На основу напред наведеног, Скупштина “Дунав Ре” а.д.о. даје позитиван Коментар на Извештај о обављеној ревизији рачуноводствених извештаја за 2022. годину.

1. **Предлог Одлуке о распореду добитка оствареног у пословању за 2022. годину**

Известилац по овој тачки дневног реда био је Бојан Маричић који је присутне упознао са предлогом Одлуке Надзорног одбора о распореду добитка оствареног у пословању за 2022. годину.

Он је истакао да се наведеном Одлуком предлаже Скупштини да добит из 2022. године у износу од494.446.688,20динара, распореди за исплату дивиденде акционарима Друштва у укупном бруто износу од 247.224.712,08 динара, а да преостали део добити у износу од 247.221.976,12 динара, остане на рачуну нераспоређене добити.

На крају је нагласио да ће дивиденда износити 252,24 динара по акцији, да право имају сви акционари који су били на листи акционара на дан акционара и да ће се исплата извршити у најкасније у року од 6 месеци од дана доношења ове Одлуке, у складу са чланом 271. Закона о привредним друштвима, као и да ће Друштво о томе обавестити све акционаре на прописан начин.

По завршеном излагању Бојана Маричића, а на основу члана 269. - 275. Закона о привредним друштвима (Сл. гласник РС бр. [36/11](http://we2.cekos.com/ce/index.xhtml?&file=f82045&action=propis&path=08204501.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [99/11](http://we2.cekos.com/ce/index.xhtml?&file=f85507&action=propis&path=08550701.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [83/14](http://we2.cekos.com/ce/index.xhtml?&file=f103681&action=propis&path=10368101.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) - др. закон, [5/15](http://we2.cekos.com/ce/index.xhtml?&file=f106953&action=propis&path=10695301.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [44/18](http://we2.cekos.com/ce/index.xhtml?&file=f134977&action=propis&path=13497701.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [95/18](http://we2.cekos.com/ce/index.xhtml?&file=f139030&action=propis&path=13903001.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [91/19](http://we2.cekos.com/ce/index.xhtml?&file=f147209&action=propis&path=14720901.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и 109/21) и члана 31. тачка 9. Статута Друштва (пречишћен текст од 01.04.2022. год.) и након разматрања финансијских извештаја и годишњег извештаја о пословању и предлога Надзорног одбора са 35. седнице, Скупштина Друштва са 900.436 гласова „за“, без гласова „против“ и „уздржаних“ донела следећу

О Д Л У К У

о расподели добити за 2022. годину

1. Остварена нето добит Друштва за реосигурање „Дунав Ре” а.д.о. Београд (у дaљем тексту: Друштво) утврђена у годишњем извештају о пословању за 2022. годину и износи 494.446.688,20 динара.
2. Добит Друштва из члана 1. ове Одлуке распоређује се на следећи начин:

- за исплату дивиденде акционарима Друштва у укупном бруто износу од 247.224.712,08 динара,

- преостали део добити у износу од 247.221.976,12 динара остаје на рачуну нераспоређене добити.

1. Одобрава се исплата дивиденде акционарима Друштва у новцу, у бруто износу од 252,24 динара по акцији.
2. Право на исплату дивиденде имају сви акционари Друштва на Дан акционара за 113. редовну седницу Скупштине Друштва.
3. У складу са чланом 271. Закона о привредним друштвима, исплату дивиденде акционарима Друштво ће извршити најкасније у року од 6 месеци од дана доношења ове Одлуке.
4. Друштво се обавезује да ће, у року од 15 дана од дана доношења ове Одлуке, обавестити све акционаре о исплати дивиденде, на начин предвиђен за обавештавања акционара за седницу Скупштине акционара Друштва.
5. Ова Одлука ступа на снагу даном доношења.
6. **Разматрање и усвајање Извештаја о спровођењу политике саосигурања и реосигурања у 2022. години, са Мишљењем овлашћеног актуара**

Известилац по овој тачки дневног реда била је Зорана Пејчић, која је нагласила да је овај Извештај саставни део Извештаја о пословању, о чему је већ излагала у оквиру треће тачке дневног реда.

Дискусији се прикључио Бојан Маричић који је навео да се из Мишљења овлаћеног актуара може видети да је политика саосигурања и реосигурања Друштва у 2022. години адекватна ризицима којима је изложено.

По завршеној дискусији, а на основу члана 31. Статута Друштва (пречишћен текст од 01.04.2022. год.) и након разматрања Мишљења овлашћеног актуара и Мишљења Надзорног одбора са 35. седнице одржане 27.03.2023. године, Скупштина Друштва је са 900.436 гласова „за“, без гласова „против“ и „уздржаних“ донела следећу

О Д Л У К У

1. Усваја се Извештај о спровођењу политике саосигурања и реосигурања у 2022. години, са Мишљењем овлашћеног актуара, у тексту који је достављен Скупштини Друштва.
2. Извештај о спровођењу политике саосигурања и реосигурања у 2022. години је саставни део ове Одлуке.

3. Ова Одлука ступа на снагу даном доношења.

1. **Разматрање и усвајање Годишњег Извештаја о раду Интерне ревизије, са Извештајем Надзорног одбора о мерама које су предузете поводом налаза Интерне ревизије у 2022. години**

Известилац по овој тачки дневног реда била је Лепосава Поповић која је изложила садржину Извештаја о раду интерне ревизије за период 01.01.2022. -31.12.2022. године.

Она је истакла је да је току 2022. године спроведено 8 редовних ревизија у складу са Годишњим планом рада, да су о свим извршеним ревизијама сачињени појединачни извештаји, а да су квартално сачињени извештaји о налазу интерне ревизије за посматрани период. Констатовано је да је план рада спроведен у целости у планираној динамици са тачно дефинисаним предметом ревизије.

У оквиру извршених ревизија дате су две препоруке, које су реализоване у датим роковима, док пренетих нерелизованих препорука из ранијих година није било.

Затим је истакла да, у сегменту оцена предузетих мера за отклањање неправилности и рокова за њихово спровођење, све препоруке које су дате у 2022. години су реализоване у датим роковима и нема пренетих препорука за реализацију у 2023. години.

У оквиру рада интерне ревизије вршено је и праћење рада интерних контрола, па је интерни ревизор дао оцену адекватности и поузданости успостављеног система интерних контрола у Друштву.

На крају излагања је навела да је интерна ревизија утврдила да су послови интерне контроле у Друштву адекватно организовани и вођени у складу за Законом и Општим актима Друштва.

Затим је на основу члана 52. и члана 158. став 6. Закона о осигурању, члана 31. Статута Друштва (пречишћен текст од 01.04.2022. год.) и Одлуке Надзорног одбора са 35. седнице одржане 27.03.2023. године, Скупштина Друштва са 900.436 гласова „за“, без гласова „против“ и „уздржаних“ донела следећу

О Д Л У К У

1. Усваја се Годишњи извештај о раду Интерне ревизије у 2022. години, у тексту који је достављен Скупштини Друштва.
2. Усваја се Извештај Надзорног одбора о мерама које су предузете поводом налаза Интерне ревизије у 2022. години, у тексту који Надзорни одбор доставио Скупштини Друштва.
3. Извештај о раду Интерне ревизије у 2022. години и Извештај Надзорног одбора о мерама које су предузете поводом налаза Интерне ревизије у 2022. години, чине саставни део ове Одлуке.

4. Ова Одлука ступа на снагу даном доношења.

1. **Разматрање и усвајање пословне стратегије Друштва за период од 2023. до 2026**

Известилац по овој тачки дневног реда била је Зорана Пејчић која је присутне упознала са садржином Пословне стратегије Друштва за период од 2023. године до 2026. године.

Она је истакла да је Друштво на основу анализе како глобалног тржишта, тако и домаћег тржишта и макроекономских предвиђања, овом Пословном стратегијом поставило као своје стратегијске изборе и циљеве следеће: преузимање ризика уз равномерну географску дисперзију до коцентрације од 30% на појединачном тржишту, изузев Републике Србије, затим одговорни раст не више од 15% у просеку за три године уз сукцесивно прилагођавање динамици преласка на нискоугљеничну економију и инвестициону политику која обезбеђује инвестициони портфељ најмање у висини техничке и гарантне резерве са високим степеном сигурности улагања и одржавања ликвидности уз задовољавајуће приносе, континуирано одржавање и повећавање капитала. Такође, један од стратешких циљева Друштва јесте континуирано обнављање рејтинга са циљем унапређења кредитног рејтинга Друштва на ББ+. На крају излагања је нагласила да се значајна промена у односу на претходну Пословну стратегију, огледа у смањењу циљаног комбинованог рациа са 97% на 93%, имајући у виду да је комбиновани рацио Друштва већ осму годину за редом испод 85%.

Потом је на основу члана 31. тачка 1. Статута „Дунав Ре“ а.д.о. (пречишћен текст од 01.04.2022.), Скупштина Друштва са 900.436 гласова „за“, без гласова „против“ и „уздржаних“ донела следећу

## О Д Л У К У

о усвајању Пословне стратегије за период од 2023. до 2026. године

1. Усваја се Пословна стратегија Друштва за период од 2023. до 2026. године, у тексту достављеном у материјалу за седницу.
2. Усвојена Пословна стратегија из тачке 1. чини саставни ове Одлуке.
3. Ова Одлука ступа на снагу даном доношења
4. **Разматрање и усвајање Извештаја о раду Надзорног одбора у 2022. години, Извештаја Надзорног одбора у складу са чланом 442. а у вези члана 399. Закона о привредним друштвима, Извештаја у складу са члановима 463а-463в Закона о привредним друштвима и Информације у складу са чланом 60. Закона о осигурању**

Известилац по овој тачки дневног реда био је Бојан Маричић који је присутне упознао са садржином Извештаја о раду Надзорног одбора у 2022. години, Извештаја Надзорног одбора у складу са чланом 442. а у вези члана 399. Закона о привредним друштвима, Извештаја у складу са чланом 463а-463в Закона о привредним друштвима и Информације у складу са чланом 60. Закона о осигурању, са прeдлогом Одлуке.

Он је посебно изложио садржину Извештаја о политици накнада члановима Надзорног и Извршног одбора, при чему је истакао да се ради о новом Извештају, који је било неопходно сачинити у складу са чланом 463а-463в Закона о привредним друштвима, као и да је независни ревизор у Нацрту Извештаја о независном разумном уверавању дао позитивно мишљење на исти, истакавши да Извештај по свим материјално значајним ставкама садржи све прописане елементе, предвиђене Законом о привредним Друштвима.

Потом је на основу члана 52. став 1. тачка 9) Закона о осигурању и члана 31. тачка 18. Статута Друштва за реосигурање “Дунав Ре” а.д.о. (пречишћен текст од 01.04.2022. год.), Скупштина Друштва са 900.436 гласова „за“, без гласова „против“ и „уздржаних“ донела следећу

О Д Л У К У

1. Усваја се Извештај о раду Надзорног одбора у 2022. години, у тексту који је достављен Скупштини
2. Усвајају се Извештаји Надзорног одбора поднети у складу са чланом 422., а у вези члана 399. Закона о привредним друштвима.
3. Усваја се Извештај о политици накнада члановима Надзорног и Извршног одбора, сачињеног у складу са члановима 463а-463в Закона о привредним друштвима, са Извештајем ревизора КПМГ о независном разумном уверевању.
4. Усваја се Информација Надзорног одбора сачињена у складу са чланом 60. Закона о осигурању.
5. Извештаји Надзорног одбора из тачке 1., 2. 3. и 4. чине саставни део ове Одлуке.
6. Ова Одлука ступа на снагу даном доношења.
7. **Предлог Одлуке о изменама и допунама Статута Друштва**

Известилац по овој тачки дневног реда био је Бојан Маричић, који је присутне упознао са предлогом Одлуке о изменама и допунама Статута Друштва, коју је Друштво сачинило, ради усаглашавања одредби Статута Друштва са окончаним процесом трансформације друштвеног капитала, променом седишта Друштва, као и усклађивања одредби Статута са изменама и допунама Закона о привредним друштвима.

Након тога, Бојан Маричић је присутне детаљно информисао о извршеним изменама и допунама у тексту Статута, које су и достављене у материјалу за седницу.

По завршеном излагању Бојана Маричића, а на основу члана 12. став 4. и члана 329. став 1. тачка 1. Закона о привредним друштвима ("Службени гласник РС" број [36/11](http://we2.cekos.com/ce/index.xhtml?&file=f82045&action=propis&path=08204501.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [99/11](http://we2.cekos.com/ce/index.xhtml?&file=f85507&action=propis&path=08550701.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [83/14](http://we2.cekos.com/ce/index.xhtml?&file=f103681&action=propis&path=10368101.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) - др. закон, [5/15](http://we2.cekos.com/ce/index.xhtml?&file=f106953&action=propis&path=10695301.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [44/18](http://we2.cekos.com/ce/index.xhtml?&file=f134977&action=propis&path=13497701.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [95/18](http://we2.cekos.com/ce/index.xhtml?&file=f139030&action=propis&path=13903001.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-), [91/19](http://we2.cekos.com/ce/index.xhtml?&file=f147209&action=propis&path=14720901.html&domain=0&mark=false&queries=zakon+o+privrednim+dru--1--tvima&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-) и 109/21), а у складу са чланом 52. став 1. тачка 1. Закона о осигурању („Службени гласник РС“, бр, 139/14 и 44/21) и чланом 31. став 1. тачка 3. Статута Друштва за реосигурање „Дунав Ре“ а.д.о. од 29.11.2006. године (пречишћен текст од 01.04.2022. године), Скупштина Друштва са 900.436 гласова „за“, без гласова „против“ и „уздржаних“ донела следећу

**О Д Л У К У**

**О ИЗМЕНАМА И ДОПУНАМА СТАТУТА "ДУНАВ РЕ” а.д.о.**

Члан 1.

Ради усаглашавања одредби Статута Друштва са окончаним процесом трансформације друштвеног капитала, променом седишта Друштва, као и усклађивања са изменама и допунама Закона о привредним друштвима, врше се измене и допуне Статута Друштва за реосигурање "Дунав Ре”. а.д.о. од 29. новембра 2006. године (пречишћен текст од 01.04.2022. године – у даљем тексту: Статут), како следи.

Члан 2.

Члан 1. мења се и гласи:

***„Члан 1.***

***Друштво за реосигурање „Дунав РЕ“ а.д.о. (у даљем тексту Друштво) је правни следбеник друштвa које је основано 01. јула 1977. године и уписано у регистар Трговинског суда у Београду, број решења Фи-2257/77, као Заједница реосигурања „Дунав РЕ“ Београд, која се решењем број Фи-3034/83 од 31.12.1983. године, конституисала као Заједница реосигурања „Дунав РЕ“ са потпуном одговорношћу Београд.***

***Затим се Заједница реосигурања „Дунав РЕ“ Београд, решењем број Фи-11988/90 од 01.10.1990. године, организовала као Друштво за реосигурање „Дунав РЕ“ д.д. Београд, а потом се Друштво решењем број Фи-6153/97 од 20.06.1997. године, организовало као Акционарско друштво за реосигурање „Дунав РЕ“ Београд, са матичним бројем 07046901.***

***Друштво је решењем Агенције за привредне регистре у Београду, број БД 43206/2005 од 22. јула 2005. године, преведно у Регистар привредних субјекта под пуним пословним именом као Акционарско друштво за реосигурање „Дунав РЕ“ Београд, са матичним бројем 07046901.***

***Решењем Агенције за привредне регистре у Београду, број БД 118200/2006 од 15.05.2006. године, Друштво је регистровало промену пуног пословног имена у Друштво за реосигурање „Дунав РЕ“ а.д.о. Београд, са матични број 07046901.“***

Члан 3.

У члану 2. став 2. мења се и гласи:

***„Reinsurance Company “Dunav Re” j.s.c. Belgrade“***

Члан 4.

У члану 3. став 1. мења се и гласи: ***„Седиште Друштва је у Београду, општина Врачар, на адреси Булевар краља Александра број 18, спрат 1.“***.

Члан 5.

После члана 3. додаје се нови члан 3-а, који гласи:

***„Адреса за пријем електронске поште је*** [***оffice@dunavre.rs***](mailto:оffice@dunavre.rs)***“.***

Члан 6.

Члан 5. мења се и гласи:

**„Члан 5.**

***Делатност Друштва су послови реосигурања за које је Друштво добило дозволу Народне банке Србије, а који су према Уредби о класификацији делатности разврстани под шифром 65.20 – реосигурање.“***

Члан 7.

У члану 12. реч „Укупни“ замењује се речју: ***„Основни“***.

Члан 8.

Члан 13. мења се и гласи:

***„Члан 13.***

***Основни капитал Друштва подељен је на 980.117 обичних акција, чија појединачна номинална вредност износи 1.810,00 динара.“***

Члан 9.

Члан 14. мења се и гласи:

***„Члан 14.***

***Друштво за реосигурање „Дунав Ре“ а.д.о. Београд је јавно акционарско друштво које издаје хартије од вредности-акције које су у дематеријализованој форми и гласе на име, а регистроване су у Централном регистру, депоу и клирингу хартија од вредности са следећим елементима:***

* ***врсте хартија од вредности: акције,***
* ***класа хартија од вредности: обичне акције са правом гласа,***
* ***број хартија од вредности: 980.117 обичних акција***
* ***номинална вредност једне акције износи: 1.810,00 динара.“***

Члан 10.

Члан 16. мења се и гласи:

***„Члан 16.***

***Акционари односно власници обичних акција, имају следећа права из акција:***

***1) право учешћа и гласања на Скупштини, тако да једна акција увек даје право на један глас;***

***2) право на исплату дивиденде;***

***3) право учешћа у расподели ликвидационог остатка или стечајне масе у складу са законом којим се уређује стечај;***

***4) право пречег стицања обичних акција, и других финансијских инструмената заменљивих за обичне акције, из нових емисија;***

***5) друга права у складу са овим законом и Статутом.***

***Обичне акције не могу се претворити у преференцијалне акције или друге финансијске инструменте.“***

Члан 11.

Члан 17. мења се и гласи:

***„Члан 17.***

***Сваки акционар има право увида у јединствену евиденцију акционара у складу са Законом.“***

Члан 12.

У члану 20. став 2. мења се и гласи:

***„Под издавањем акција сматра се и издавање преузимаоцу емисије или другим финансијским организацијама ради даље продаје, у складу са Законом о тржишту капитала“.***

Члан 13.

У члану 21. став 2. мења се и гласи:

***„Обавештење из претходног става садржи: број акција које се издају; емисиону цену, рок и начин коришћења права пречег уписа“.***

Члан 14.

Члан 22. мења се и гласи:

***„Члан 22.***

***Право пречег уписа може се ограничити или искључити само у случају понуде код које није обавезна објава проспекта у смислу закона којим се уређује тржиште капитала, и то одлуком Скупштине донетом на писани предлог Надзорног одбора, а који обавезно садржи:***

***1) разлоге ограничења, односно искључења права пречег уписа;***

***2) детаљно образложење предложене емисионе цене.“***

Члан 15.

Члан 25. мења се и гласи:

***„Члан 25.***

***Скупштину Друштва за реосигурање „Дунав Ре“ а.д.о., чине сви акционари Друштва (у даљем тексту: акционари).***

***Право гласа акционари остварују непосредно или преко својих пуномоћника.***

***Право личног учешћа у раду Скупштине Друштва има акционар који поседује најмање 0,1% акција Друштва, односно најмање 980 акција са правом гласа.***

***Акционари који појединачно не поседују број акција прописаних у ставу 2. овог члана могу се удруживати ради остваривања учешћа у раду Скупштине Друштва, преко заједничког пуномоћника или могу да гласају у одсуству, у складу са законом којим се уређује правни положај привредних друштава.***

***Број гласова сваког акционара у Скупштини одређује се бројем акција Друштва тако што једна акција даје право на један глас у Скупштини.“***

Члан 16.

Члан 26. мења се и гласи:

***„Члан 26.***

***Редовна Скупштина се сазива најмање једанпут годишње ради усвајања финансијских извештаја, годишњег извештаја о пословању, расподели добити за протеклу годину и одлучивања о другим питањима по истеку пословне године (редовно заседање). Редовну седницу Скупштине сазива и утврђује предлог дневног реда, Надзорни одбор.***

***Ванредна Скупштина се сазива по потреби, ради разматрања и одлучивања о питањима из њеног делокруга (ванредно заседање). Скупштина се обавезно сазива као ванредна ако је по периодичном обрачуну исказано битно смањење основног капитала. Ванредна седница Скупштине сазива се на основу одлуке Надзорног одбора или по захтеву акционара који имају најмање 5% основног капитала Друштва.***

***Позив за седницу упућује се лицима која су акционари Друштва на дан на који је Надзорни одбор донео одлуку о сазивању Скупштине. Сматра се да је позив за седницу упућен акционарима Друштва ако је објављен, и то:***

1. ***на интернет страници Друштва,***
2. ***интернет страници регистра привредних субјеката,***
3. ***на интернет страници регулисаног тржишта, односно мултилатералне трговачке платформе где су укључене акције Друштва***
4. ***на интернет страници Централног регистра***

***Позив за седницу упућује се акционарима најмање 30 дана пре дана одржавања редовне седнице Скупштине, а најмање 21 дан пре дана одржавања ванредне седнице Скупштине.“***

Члан 17.

После члана 26., додаје се нови члан 26-а, који гласи:

***„Члан 26-а***

***Позив акционарима за седницу скупштине (у даљем тексту: позив за седницу) садржи нарочито:***

***1. дан слања позива;***

***2. време и место одржавања седнице;***

***3. предлог дневног реда седнице, са јасном назнаком о којим тачкама дневног реда се предлаже да скупштина донесе одлуку и навођењем класе и укупног броја акција која о тој одлуци гласа и већини која је потребна за доношење те одлуке;***

***4. обавештење о начинима на који се могу преузети материјали за седницу;***

***5. поуку о правима акционара у вези са учешћем у раду Скупштине и обавештење о правилима за њихово остваривање;***

***6. формулар за давање пуномоћја;***

***7. формулар за гласње у одсуству;***

***8. обавештење о дану акционара и објашњење да само акционари који су акционари друштва на тај дан имају право на учешће у раду Скупштине;***

***9. обавештење о одлукама које представљају располагање имовином велике вредности.***

***Обавештење о одлуци Надзорног одбора о сазивању седнице Скупштине акционара Друштава, са предложеним дневним редом, обавезно се објављује на интернет страници Друштва и на интернет страници регулисаног тржишта, односно мултилатералне трговачке платформе, одмах по доношењу, а најкасније наредног радног дана.***

***Материјали за седницу Скупштине стављају се на располагање акционарима истовремено са објављивањем позива:***

***1. личним преузимањем или путем пуномоћника, у седишту Друштва у редовно радно време или***

***2. на интернет страници Друштва, тако да их акционари могу преузети у целости“***

Члан 18.

После члана 26-а, додаје се нови члан 26-б, који гласи:

***„Члан 26-б.***

***Акционари могу да гласају писаним путем без присуства седници, уз оверу свог потписа на формулару за гласање у складу са законом којим се уређује овера потписа.***

***Акционар који је гласао у одсуству сматра се присутним на седници приликом одлучивања о тачкама дневног реда по којима је гласао.“***

Члан 19.

После члана 26-б, додаје се нови члан 26-в, који гласи:

***„Члан 26-в***

***Седнице Скупштине могу се одржавати и коришћењем конференцијске везе или коришћењем друге аудио и визуелне комуникацијске опреме у складу са законом.“***

Члан 20.

После члана 26-в, додаје се нови члан 26-г, који гласи:

***„Члан 26-г***

***Право гласа акционари остварују непосредно или преко својих пуномоћника.***

***Акционар има право да путем пуномоћја овласти одређено лице да у његово име учествује у раду Скупштине, укључујући и право да у његово име гласа (у даљем тексту: пуномоћје за гласање).***

***Ако физичко лице даје пуномоћје за гласање оно мора бити оверено у складу са законом којим се уређује овера потписа.***

Члан 21.

Члан 29. мења се и гласи:

***„Члан 29.***

***Скупштина доноси одлуке обичном већином гласова присутних чланова који имају право гласа по одређеном питању, осим ако је законом или Статутом за поједина питања одређен већи број гласова.***

***Скупштина одлучује већином од две трећине од укупног броја гласова свих чланова друштва о:***

***1) повећању или смањењу основног капитала;***

***2) статусним променама и променама правне форме;***

***3) доношењу одлуке о ликвидацији друштва или подношењу предлога за покретање стечаја;***

***4) расподели добити и начину покрића губитка;***

***5) стицању сопствених удела друштва;***

***6) стицању резервисаних сопствених удела друштва.***

***Након закључивања дискусије по појединој тачки дневног реда, Скупштина гласањем одлучује по тој тачки дневног реда.***

***Скупштина посебно гласа и одлучује о свим предлозима датим у материјалу за седницу.***

***На седници Скупштине се јавно гласа, осим ако Скупштина за поједине случајеве другачије не одреди.***

***Акционар, као и лица која су са њиме повезана, не могу гласати на седници на којој се одлучује о:***

***1. његовом ослобађању од обавеза према Друштву, или о смањењу тих обавеза;***

***2. покретању или одустајању од спора против њега;***

***3. одобравању послова у којима тај акционар има лични интерес.“***

Члан 22.

Члан 30. мења се и гласи:

***„Члан 30.***

***О свакој седници Скупштине Друштва сачињава се Записник у складу са Законом којим се уређује правни положај привредних друштава и Пословником о раду Скупштине."***

Члан 23.

Члан 31. мења се и гласи:

***„Члан 31.***

***Скупштина Друштва одлучује о:***

***1) изменама Статута;***

***2) повећању или смањењу основног капитала друштва, као и о свакој емисији хартија од вредности;***

***3) броју одобрених акција;***

***4) променама права или повластица било које класе акција;***

***5) статусним променама и променама правне форме Друштва;***

***6) стицању имовине велике вредности и располагању њоме;***

***7) расподели добити и покрићу губитака Друштва;***

***8) усвајању финансијских извештаја, годишњег извештаја о пословању, са мишљењем овлашћеног актуара и извештаја ревизора о обављеној ревизији финансијских извештаја;***

***9) усвајању извештаја о спровођењу политике саосигурања и реосигурања, са мишљењем овлашћеног актуара;***

***10) усвајању извештаја Надзорног одбора Друштва;***

***11) утврђивању дугорочног плана финансијске консолидације;***

***11) именовању и разрешењу чланова Надзорног одбора Друштва;***

***12) утврђивању накнада чланова Надзорног одбора Друштва;***

***13) политици накнада и извештају о накнадама чланова Надзорног одбора и Извршног одбора Друштва;***

***14) избору друштва за ревизију и накнади за обављање ревизије;***

***15) усвајању Пословника о раду Скупштине Друштва;***

***16)предлозима аката поднетих Скупштини на одлучивање од стране Надзорног одбора, у складу са законом и овим Статутом;***

***17) другим питањима у складу са законом и Статутом.“***

*Члан 24.*

Члан 33. мења се и гласи:

***„Члан 33.***

***Извршни одбор Друштва:***

1. ***обезбеђује законитост рада Друштва;***
2. ***одговара за тачност пословних књига и финансијских извештаја Друштва;***
3. ***примењује пословне циљеве и пословну стратегију Друштва на начин утврђен пословним планом и даје смернице за ново пословно планирање;***
4. ***доноси акте пословне политике Друштва;***
5. ***одлучује о инвестиционој политици, као и о задуживању Друштва у границама које утврди Надзорни одбор, у складу са прописима;***
6. ***спроводи систем интерних контрола и стратегије за управљање ризицима;***
7. ***усваја процедуре за идентификовање, мерење, праћење, процену и управљање ризицима, анализира ефикасност њихове примене и о томе извештава Надзорни одбор***
8. ***усваја и спроводи процедуре за решавање одштетних захтева;***
9. ***обезбеђује сигурност и редовно праћење информационог система Друштва;***
10. ***доноси Правилник о унутрашњој организацији и систематизацији послова у Друштву и остале опште акте Друштва;***
11. ***утврђује политику зарада и одлучује о правима и обавезама запослених;***
12. ***обавештава Надзорни одбор о поступањима која нису усклађена с прописима и другим актима Друштва;***
13. ***подноси Надзорном одбору тромесечне извештаје и годишњи извештај о пословању, као и финансијске извештаје Друштва;***
14. ***подноси Надзорном одбору најмање једном годишње извештај о управљању ризицима;***
15. ***подноси Надзорном одбору најмање једном годишње извештај о функционисању система интерних контрола;***
16. ***образује Комисије или одборе за одређене послове из надлежности Извршног одбора и одређује њихов састав, делокруг и начин рада;***
17. ***спроводи одлуке Скупштине и Надзорног одбора;***
18. ***одлучује о питањима која нису у надлежности Скупштине и Надзорног одбора;***
19. ***обавља и друге послове у складу са законом, овим Статутом, одлукама Скупштине и одлукама Надзорног одбора и другим општим актима Друштва;“***

Члан 25.

***“Члан 37. брише се.”***

Члан 26.

Члан 42. мења се и гласи:

***„Члан 42.***

***Надзорни одбор Друштва:***

1. ***утврђује пословне циљеве, пословну стратегију и годишњи План пословања Друштва и надзире њихово остваривање;***
2. ***именује и разрешава председника и чланове Извршног одбора;***
3. ***именује и разрешава овлашћеног актуара;***
4. ***надзире рад чланова Извршног одбора и разматра извештаје Извршног одбора;***
5. ***утврђује износе до којих Извршни одбор Друштва може одлучивати о инвестирању средстава и задуживању Друштва и даје сагласност за инвестирање и задуживање Друштва преко тих износа;***
6. ***утврђује износе до којих Извршни одбор Друштва може одлучивати о отпису ненаплативих потраживања, отуђењу, оптерећењу и стицању непокретности, набавкама производа и услуга и одобравању средстава за маркетиншке услуге, спонзорства и донаторства и одлучује преко тих износа;***
7. ***установљава рачуноводствене политике Друштва и изјашњава се о актима пословне политике;***
8. ***разматра и даје мишљење са образложењем на финансијске извештаје, годишњи извештај о пословању и извештај о спровођењу политике саосигурања и реосигурања са мишљењем овлашћеног актуара и подноси их Скупштини на усвајање;***
9. ***даје и опозива прокуру;***
10. ***сазива седнице Скупштине и утврђује предлог дневног реда;***
11. ***предлаже Скупштини политику накнада члановима Надзорног и Извршног одбора, најмање на сваке четири године;***
12. ***утврђује емисиону цену акција и других хартија од вредности, у складу са законом;***
13. ***утврђује тржишну вредност акција, у складу са законом;***
14. ***доноси одлуку о стицању сопствених акција, у складу са законом;***
15. ***доноси одлуку о расподели међудивиденди акционарима, у случају предвиђеном у закону;***
16. ***одлучује о накнадама чланова Извршног одбора и изјашњава се о политици зарада и осталих примања;***
17. ***закључује уговоре о раду са председником и члановима Извршног одбора***
18. ***даје сагласност члановима Извршног одбора за предузимање послова или радњи у складу са законом, Статутом, одлуком Скупштине и одлуком Надзорног одбора;***
19. ***успоставља систем интерних контрола и утврђује стратегије за управљање ризицима;***
20. ***разматра најмање једном годишње извештај о управљању ризицима у Друштву;***
21. ***разматра најмање једном годишње извештај о функционисању система интерних контрола у Друштву;***
22. ***бира и разрешава председника и чланове Комисије за ревизију и одређује накнаду за њихов рад;***
23. ***доноси Правилник о раду интерне ревизије;***
24. ***усваја план рада интерне ревизије;***
25. ***именује и разрешава интерног ревизора Друштва;***
26. ***разматра тромесечне и годишње извештаје о раду интерне ревизије;***
27. ***обезбеђује да правни послови закључени са акционарима, повезаним лицима и другим лицима која имају дужност према Друштву, не буду неповољнији по Друштво од истих послова закључених по тржишним условима;***
28. ***предлаже Скупштини избор друштва за ревизију и разматра извештаје ревизора о обављеној ревизији финансијских извештаја;***
29. ***обавештава Народну банку Србије и друге надлежне органе о утврђеним неправилностима;***
30. ***разматра налазе Народне банке Србије и других надзорних и инспекцијских органа у поступку надзора и контроле над обављањем делатности реосигурања Друштва;***
31. ***доставља Народној банци Србије предлоге одлука о именовању чланова Надзорног одбора и Извршног одбора, ради добијања сагласности;***
32. ***одлучује о оснивању других правних лица;***
33. ***предлаже именовање представника Друштва у органима управљања других привредних друштава, банака, удружења и других организација, у којима је Друштво акционар, односно члан;***
34. ***доноси програм санације и програм мера за покриће губитака Друштва;***
35. ***доноси Kодекс корпоративног управљања;***
36. ***доноси Пословник о свом раду;***
37. ***подноси извештај о раду Скупштини, у складу са законом и овим Статутом;***
38. ***именује по потреби секретара Друштва, утврђује висину зараде, односно накнаде за рад и друга права;***
39. ***одлучује о трајном отпису потраживања, по извршеном попису, у складу са прописима;***
40. ***подноси извештај о раду Скупштини, у складу са законом и овим Статутом;***
41. ***обавља друге послове у складу са законом, Статутом Друштва и одлукама Скупштине.***

***Надзорни одбор је одговоран за успостављање система управљања ризицима у Друштву и за надзор над тим системом, а дужан је и да обезбеди да Извршни одбор Друштва идентификује ризике којима је Друштвo изложено, као и да контролу тих ризика врши у складу са одобреним стратегијама и процедурама.“***

Члан 27.

У члану 43. став 4. мења се и гласи:

***„Надзорни одбор може, изузетно, у складу са Пословником о раду, на предлог председника Надзорног одбора да одржи седнице путем конференцијске везе или коришћењем друге аудио-визуене комуникације, путем електронске поште, телефона и слично.”***

Члан 28.

У члану 44-б у ставу 2. реч: ***„***четири“ мења се речју: ***„једанпут“.***

Члан 29.

Назив Главе XIV мења се гласи: **„XIV СИСТЕМ УПРАВЉАЊА“**

Члан 30.

Члан 46. мења се и гласи:

***„Члан 46.***

***Систем управљања Друштвом обухвата следеће функције:***

***1) управљање ризицима;***

***2) систем интерних контрола;***

***3) интерну ревизију;***

***4) актуарство.***

***Овај систем упоставља се у складу са Законом о осигурању, Одлуком Народне банке Србије, овим Статутом и актима Друштва.“***

Члан 31.

Члан 47. мења се и гласи:

***„Члан 47.***

***У оквиру система управљања Друштво организује интерну ревизију, која је самостална и независна у обављању својих послова.***

***Интерну ревизију обавља посебни организациони део у Друштву утврђен Правилником о унутрашњој организацији и основама систематизације послова у Дунав Ре а.д.о.***

***Интерна ревизија је самостална и независна у обављању својих послова и за свој рад непосредно одговара Надзорном одбору Друштва.***

***Интерна ревизија Друштва спроводи сталну и свеобухватну контролу свих активности из пословања Друштва. Она саставља тромесечне и годишње извештаје о интерној ревизији и подноси их Управи Друштва. Поред обављања послова интерне ревизије утврђених годишњим планом рада, интерна ревизија обавља и појединачну ревизију на захтев Управе Друштва.***

***Органи Друштва и запослени у Друштву не смеју спречавати, ограничавати или отежавати извештавање о налазима и проценама запослених на пословима интерне ревизије у Друштву.***

***Лице које обавља послове интерне ревизије не може обављати друге послове у Друштву, нема овлашћења и одговорност за припрему аката и друге документације која може бити предмет интерне ревизије, нити може бити члан Управе Друштва.***

***Рад интерне ревизије Друштва ближе се уређује Правилником о раду интерне ревизије.”***

Члан 32.

Члан 57. мења се и гласи:

***“Члан 57.***

***Поред Статута као основног општег акта, Друштво у складу са законом доноси: акте пословне политике, правилнике, пословнике, одлуке којима се на општи начин уређују одређена питања, као и друге опште акте.***

***Акти Друштва не могу бити у супротности са Статутом.***

***Измене и допуне Статута и општих аката врше се по поступку предвиђеним за њихово доношење.***

***Општи акт Друштва ступа на снагу најраније осмог дана од дана објављивања, а може да ступи на снагу раније само ако за то постоје нарочито оправдани разлози, утврђени приликом његовог доношења, али не пре објављивања.***

***Општи акти Друштва објављују се на огласној табли или на корпоративном порталу – „мрежи“.”***

Члан 33.

Члан 58. мења се и гласи:

***“Члан 58.***

***У Друштву се води електронска евиденција свих одлука донетих од стране органа Друштва, а њихови оригинални примерци се одлажу у архиви која се налази у Служби за правне послове и чувају се трајно.”***

Члан 34.

Члан 59. мења се и гласи:

***“Члан 59.***

***Друштво чува:***

***1) оснивачки акт;***

***2) решење о регистрацији оснивања друштва;***

***3) статут и све његове измене и допуне;***

***4) опште акте Друштва и акте пословне политике;***

***5) записнике и одлуке са седница органа Друштва;***

***6) документа која доказују својину и друга имовинска права Друштва;***

***7) годишње извештаје о пословању Друштва;***

***8) годишње извештаје о раду Надзорног одбора и Извршног одбора Друштва;***

***9) и друга документа и акта у складу са законом.***

***Друштво је дужно је да документа и акта из става 1. овог члана чува у свом седишту или на другом месту које је познато и доступно.***

***Документе и акта из става 1. тач. 1-5) и 7) овог члана Друштво чува трајно, а остала документа и акта из става 1. овог члана најмање пет година, након чега се чувају у складу са прописима о архивској грађи.”***

Члан 35.

Назив Главе XXI мења се гласи: **„XXI ИСПЛАТА ДИВИДЕНДЕ АКЦИОНАРИМА“**

Члан 36.

Члан 63. мења се и гласи:

***“Члан 63.***

***Дивиденда се може плаћати у новцу или акцијама Друштва, у складу са Одлуком о исплати дивиденде.“***

Члан 37.

***Члан 65. брише се.***

Члан 38.

У члану 67. став 2. мења се и гласи:

***„Средства техничке резерве и гарантну резерву Друштво депонује и улаже у складу са законом.“***

*Члан 39.*

Назив Главе XXIV ПОСЛОВНА ТАЈНА И КЛАУЗУЛА КОНКУРЕНЦИЈЕмења се гласи***: „XXV*** ***ПОСЛОВНА ТАЈНА И ПОСЕБНЕ ДУЖНОСТИ ПРЕМА ДРУШТВУ“***

Члан 40.

Члан 70. мења се и гласи:

***„Члан 70.***

***Пословном тајном Друштва сматрају се исправе и подаци о пословању чије би саопштавање неовлашћеним лицима изазвало или могло да изазове теже штетне последице по Друштво и акционаре или податак који има или може имати економску вредност зато што није општепознат, нити је лако доступан трећим лицима која би његовим коришћењем или саопштавањем могла остварити економску корист и који је од стране Друштва заштићен одговарајућим мерама у циљу чувања његове тајности.***

***Ближе одредбе о подацима и документима који се сматрају пословном тајном, као и о чувању тих података и докумената и о поступању са њим, а утврђujу сe општим актом Друштва.“***

Члан 40.

Члан 72. мења се и гласи:

***„Члан 72.***

***Посебне дужности према Друштву имају акционари који поседују значајно учешће у основном капиталу Друштва или акционар који је контролни акционар Друштва у смислу закона којим се уређује делатност осигурања, председник Извршног одбора, чланови Извршног одбора и Надзорног одбора, чланови Комисије за ревизију, овлашћени актуар и интерни ревизор.***

***Лица која имају посебне дужности према Друштву, дужна су да своје послове извршавају савесно, са пажњом доброг привредника и у разумном уверењу да делују у најбољем интересу Друштва.***

***Под пажњом доброг привредника у смислу става 2. овог члана, подразумева се степен пажње са којом би поступало разумно пажљиво лице које би поседовало знање, вештине и искуство које би се основано могло очекивати за обављање те дужности у Друштву.***

***Лица која имају посебне дужности према Друштву не могу без прибављеног одобрења имати то својство у другом Друштву које има исти или сличан предмет пословања, нити бити директно или индиректно ангажoвани у конкурентском Друштву, нити могу бити чланови или оснивачи у другом правном лицу које има исти или сличан предмет пословања.***

***Забрана конкуренције из претходног става обухвата обављање послова у своје име и за свој рачун, као и у име и за рачун другог правног лица.“***

Члан 41.

Остале одредбе Статута Друштва од 29. новембра 2006. године остају непромењене.

Задужује се законски заступник Друштва да сачини пречишћени текст Статута.

Члан 42.

Ова Одлука ступа на снагу у року од осам дана од дана објављивања на огласној табли/интернет мрежи Друштва.

О б р а з л о ж е њ е

Измене и допуне Статута Друштва извршене су из разлога промене адресе пословног седишта, окончања поступка преноса друштвеног капитала и усклађивања са изменама Закона о привредним друштвима и новим Законом о тржишту капитала.

Друштво је на основу претходно добијене сагласности Народне банке Србије у Агенцији за привредне регистре, дана 09.01.2023. године, регистровало промену адресе пословног седишта, па је с тим у вези било неопходно извршити измене одговарајућих одредби Статута Друштва.

Спровођењем Одлука Надзорног одбора о издавању акција ради преноса друштвеног капитала на Републику Србију, Акционарски фонд и запослене, као и уписом свих акционара Друштва у Централни регистар, депо и клиринг хартија од вредности, завршен је поступак преноса друштвеног капитала у складу са Одлуком Владе Републике Србије. С обзиром да Друштво у свом основном капиталу више нема друштвени капитал, настала је потреба да се изменама избришу или измене све одредбе Статута које су биле у вези са њим.

На крају, већи број одредби Статута Друштва је измењен и допуњен ради усклађивања са одредбама Закона о изменама и допунама закона о привредним друштвима, ("Службени гласник РС", број 109/21) и новог Закона о тржишту капитала ("Службени гласник РС", број 129).

На основу свега напред наведеног, донета је Одлука као у диспозитиву.

1. **Разно**

Под тачком разно није било предлога за разматрање.

Седница је завршена у 14,00 часова.

Записник саставила Председник Скупштине

Блаженка Рацић \_\_\_\_\_\_\_\_\_\_\_\_\_\_\_\_\_